text: Badanotis :: Polítics, empresaris, veterans del Joventut i del Barça juguen a bàsquet per recaptar fons en la lluita contra el càncer
  Es tracta d'un partit emmarcat dins de la Marató Badalona contra el Càncer
  Polítics contra empresaris. El primer partit de bàsquet d'aquest diumenge dins de la Marató Badalona Contra el Càncer ha enfrontat esportivament aquests dos sectors al Pavelló de la Plana; l'objectiu? recaptar fons per a la lluita contra aquesta malaltia dins dels actes que any rere any s'organitzen des de la Fundació Badalona contra el Càncer.
  Durant aquesta activitat solidària s'ha pogut participar de diferents maneres; els comerciants aportant 100 euros cadascun a mode de col·laboració; d'altra banda els assistents amb una entrada de 5 euros i 3 euros els nens i nenes, també aportant els diners amb una fila 0. Tot per recaptar fons que aniran destinats a la rehabilitació de la planta d'hospitalització de l'ICO Badalona, situat a l'àtic de l'Hospital Germans Trias i Pujol.
  Tot seguit li arribava el torn al partit de bàsquet que enfrontava veterans del Joventut contra veterans del Barcelona amb unes grades que animaven força als jugadors. Un partit molt esperat i una causa amb la qual s'han bolcat els participants.
  Aquesta activitat s'emmarca dins d'una programació farcida d'actes solidaris. Cites ja consolidades a la ciutat per lluitar contra aquesta malaltia.